
-สำเนา-


ข้อบัญญัติองค์การบริหารส่วนตำบลควนพัง
เรื่อง  การควบคุมการเลี้ยงหรือปล่อยสัตว์
พ.ศ. 2562
--------------------------
		โดยที่เป็นการสมควรตราข้อบัญญัติองค์การบริหารส่วนตำบลควนพัง  ว่าด้วยการควบคุมการเลี้ยงหรือปล่อยสัตว์
		อาศัยอำนาจตามความมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.  2537  ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล  (ฉบับที่  5)  พ.ศ.  2546  ประกอบกับมาตรา  29  แห่งพระราชบัญญัติการสาธารณสุข  พ.ศ.  2535   องค์การบริหารส่วนตำบลควนพังโดยได้รับความเห็นชอบจากสภาองค์การบริหารส่วนตำบลควนพังและนายอำเภอร่อนพิบูลย์  จึงตราข้อบัญญัติไว้ดังต่อไปนี้
		ข้อ  1  ข้อบัญญัตินี้เรียกว่า  “ข้อบัญญัติองค์การบริหารส่วนตำบลควนพัง  เรื่อง  การควบคุมการเลี้ยงหรือปล่อยสัตว์  พ.ศ. 2562”
	ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลควนพัง เมื่อพ้นกำหนดเก้าสิบวัน  นับถัดจากวันที่ได้ประกาศไว้โดยเปิดเผย ณ ที่ทำการองค์การบริหารส่วนตำบลควนพัง 
		ข้อ  3  บรรดาข้อบัญญัติ  ข้อบังคับ  ระเบียบ  ประกาศ  หรือคำสั่งอื่นใดในส่วนที่ได้ตราไว้แล้วในข้อบัญญัตินี้  หรือซึ่งขัดหรือแย้งกับข้อบัญญัตินี้  ให้ใช้ข้อบัญญัตินี้แทน
		ข้อ  4  ในข้อบัญญัตินี้
			“สัตว์”  หมายความว่า  สัตว์ทุกชนิด  ไม่ว่าจะเป็นสัตว์เลี้ยง  หรือสัตว์ป่า หรือสัตว์ชนิดอื่น  ๆ 
			“การเลี้ยงสัตว์”  หมายความว่าการมีสัตว์หรือมีสัตว์เลี้ยงไว้ในครอบครองและดูแลเอาใจใส่บำรุงรักษาตลอดจนให้อาหารเป็นอาจิณ
			“การปล่อยสัตว์”  หมายว่า  การสละครอบครองสัตว์หรือปล่อยให้สัตว์อยู่นอกสถานที่เลี้ยงสัตว์โดยปราศจาการควบคุม
			“เจ้าของสัตว์”  หมายความรวมถึงผู้ครอบครองสัตว์ด้วย
			“สถานที่เลี้ยงสัตว์”  หมายความว่า  คอกสัตว์  กรงสัตว์  ที่ขังสัตว์  หรือสถานที่ในลักษณะอื่นที่มีการควบคุมของเจ้าของสัตว์ไม่ว่าจะมีขอบรั้วหรือไม่
			“ที่หรือทางสาธารณะ”  หมายความว่า  สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้
			“สิ่งปฏิกูล”  หมายความว่า  อุจจาระหรือปัสสาวะ  และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็น
			“มูลฝอย”  หมายความว่า  เศษกระดาษ  เศษผ้า เศษอาหาร  เศษสินค้า ถุงพลาสติก  ภาชนะที่ใส่อาหาร  มูลสัตว์  หรือซากสัตว์  รวมถึงสิ่งอื่นใดที่เก็บกวาดจากถนน  ตลาดที่เลี้ยงสัตว์หรือที่อื่นจากชุมชน
			“เจ้าพนักงานท้องถิ่น”  หมายความว่า  นายกองค์การบริหารส่วนตำบลควนพัง
			“พนักงานเจ้าหน้าที่”  หมายความว่า  ผู้ซึ่งเจ้าพนักงานท้องถิ่นแต่งตั้งให้เป็นพนักงานเจ้าหน้าที่ตามข้อบัญญัตินี้

			“ผู้ได้รับแต่งตั้งจากเจ้าพนักงานท้องถิ่น”  หมายความว่า  ข้าราชการหรือพนักงานส่วนท้องถิ่น  ซึ่งได้รับแต่งตั้งจากเจ้าพนักงานท้องถิ่นให้ปฏิบัติตามพระราชบัญญัติการสาธารณสุข  พ.ศ.  2535  ในเขตอำนาจขององค์การบริหารส่วนตำบลควนพัง
			“เจ้าพนักงานสาธารณสุข”  หมายความว่า  เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข  พ.ศ.  2535
			“สัตวแพทย์”  หมายความว่าสัตวแพทย์ผู้ซึ่งปฏิบัติงานในส่วนราชการของรัฐและหมายความรวมถึงผู้ซึ่งได้รับการแต่งตั้งให้ปฏิบัติหน้าที่สัตวแพทย์ในราชการส่วนท้องถิ่น
		ข้อ  5  เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น  หรือเพื่อป้องกันอันตรายจากเชื้อโรคที่เกิดจากสัตว์ในพื้นที่  จึงให้เขตองค์การบริหารส่วนตำบลควนพังเป็นเขตควบคุมการเลี้ยงหรือปล่อยสัตว์  ดังต่อไปนี้
(1)  สุนัข
(2)  แมว
(๓) แพะ
(4)  โค
(5)  กระบือ
(6)  สุกร
(7)  ไก่
(8)  เป็ด
(9)  สัตว์อื่น ๆ
(10)  สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาต
จากกรมป่าไม้
		ให้เจ้าพนักงานท้องถิ่นมีอำนาจกำหนดประเภทและชนิดสัตว์ที่ต้องควบคุมการเลี้ยงเพิ่มเติม  ทั้งนี้  โดยอาจควบคุมการเลี้ยงสัตว์เฉพาะในเขตท้องที่ใดท้องที่หนึ่งหรือเต็มพื้นที่องค์การบริหารส่วนตำบลควนพัง
		ข้อ  6  เพื่อประโยชน์ในการควบคุมการเลี้ยงสัตว์หรือปล่อยสัตว์ในองค์การบริหารส่วนตำบลควนพัง  ให้เจ้าพนักงานท้องถิ่นมีอำนาจออกประกาศกำหนดเขตพื้นที่เลี้ยงสัตว์หรือปล่อยสัตว์ที่ต้องควบคุม  ตามข้อ  5  โดยให้มีมาตรการอย่างหนึ่งอย่างใด  ดังต่อไปนี้
(1)  กำหนดจำนวน  ประเภท  และชนิดของสัตว์เลี้ยง
(2)  กำหนดหลักเกณฑ์  วิธีการ  และเงื่อนไขการทำทะเบียนตามประเภทและ
ชนิดของสัตว์
(3)  กำหนดหลักเกณฑ์  วิธีการ  และเงื่อนไขการปล่อยสัตว์
ข้อ  7  นอกจากการเลี้ยวสัตว์ตามปกติวิสัยแล้ว  เจ้าของสัตว์ที่มีสัตว์ต้องปฏิบัติตาม
หลักเกณฑ์และเงื่อนไข  ดังต่อไปนี้
(1)  จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและ
ชนิดของสัตว์โดยมีขนาดเพียงพอแก่การดำรงชีวิตของสัตว์  มีแสงสว่าง  และการระบายอากาศที่เพียงพอ  มีระบบการระบายน้ำ  และบำบัดของเสียที่เกิดขึ้นอย่างถูกสุขลักษณะ

(2) รักษาสถานที่เลี้ยงสัตว์ให้สะอาดอยู่เสมอ  ให้ถูกสุขลักษณะ  ไม่ปล่อยให้
เป็นที่หมักหมมจนเกิดกลิ่นเหม็นรบกวนแก่ผู้ที่อยู่อาศัยบริเวณใกล้เคียง
(3)  เมื่อสัตว์ตายลงเจ้าของสัตว์ต้องกำจัดซากสัตว์และมูลสัตว์ให้ถูกสุขลักษณะ
เพื่อป้องกันมิให้เป็นแหล่งเพาะพันธุ์แมลงหรือสัตว์นำโรค  ทั้งนี้  โดยวิธีที่ไม่ก่อเหตุรำคาญจากกลิ่น  ควัน  และไม่เป็นเหตุให้เกิดการปนเปื้อนของแหล่งน้ำ
(4)  จัดให้มีการเสริมสร้างภูมิคุ้มกันโรคในสัตว์  เพื่อป้องกันอันตรายจากเชื้อโรค
ที่เกิดจากสัตว์
(5)  ให้เลี้ยงสัตว์ภายในสถานที่เลี้ยงสัตว์ของตน  ไม่ปล่อยให้อยู่นอกสถานที่
เลี้ยงโดยปราศจากการควบคุม  หากประสงค์จะไปเลี้ยงในสถานที่อื่นต้องได้รับอนุญาตจากเจ้าของสถานที่และต้องควบคุมดูแล  กรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงตัวสัตว์  และมีป้ายเตือนให้ระมัดระวังโดยสังเกตได้อย่างชัดเจน  
(6)  ไม่เลี้ยงสัตว์ภายในสถานที่ที่เจ้าพนักงานท้องถิ่นกำหนด
(7) ควบคุมดูแลสัตว์ของตนมิให้ก่ออันตรายหรือรำคาญแก่ผู้อื่น  ไม่ก่อให้เกิด
มลพิษต่อสิ่งแวดล้อม
(8)  ปฏิบัติการอื่นใดตามคำแนะนำของเจ้าพนักงานสาธารณสุข  คำสั่งของเจ้า
พนักงานท้องถิ่น  รวมทั้งข้อบังคับ  ระเบียบ  ประกาศ  และคำสั่งขององค์การบริหารส่วนตำบลควนพัง
		ข้อ  8  กรณีการเลี้ยงสัตว์ซึ่งดำเนินกิจการในลักษณะของฟาร์มเลี้ยงสัตว์  หรือเลี้ยงสัตว์เป็นจำนวนมาก  เจ้าของสัตว์ต้องปฏิบัติตามหลักเกณฑ์และเงื่อนไขตามข้อ  7  อย่างเคร่งครัด  เพื่อการดูแลสภาพหรือสุขลักษณะของสถานที่ที่ใช้เลี้ยงสัตว์  และต้องปฏิบัติตามมาตรการเพื่อป้องกันอันตรายจากเชื้อโรค   หรือเหตุรำคาญอันเกิดจากการเลี้ยงสัตว์  ดังนี้
(1)  การดูแลสภาพและสุขลักษณะของสถานที่เลี้ยงสัตว์ต้องทำรางระบายน้ำรับ
น้ำโสโครกไปให้พ้นจากที่นั้นโดยสะดวกและเหมาะสม
(2)  การระบายน้ำเสียต้องไม่ให้เป็นที่เดือดร้อนแก่ผู้ใช้แหล่งน้ำสาธารณะ
(3) ต้องจัดให้มีระบบกักเก็บหรือบำบัดน้ำเสียให้เหมาะสม  ทั้งนี้  ต้องไม่ทำให้
เกิดกลิ่นเหม็นจนสร้างความรำคาญแก่ผู้อาศัยข้างเคียง
(4) ต้องทำความสะอาดกวาดล้างสถานที่เลี้ยงสัตว์ให้อยู่ในภาวะอันดีอยู่เสมอ
(5) ต้องรักษาสถานที่อย่าให้เป็นที่เพาะพันธุ์แมลงวัน  แมลงสาบ  ยุง  หรือสัตว์
นำโรคอื่น ๆ  และต้องเก็บวัสดุอุปกรณ์  เครื่องใช้ในการเลี้ยงสัตว์ให้เป็นระเบียบเรียบร้อยเสมอ 
(6)  ต้องมีที่รองรับมูลฝอยและสิ่งปฏิกูลให้ถูกสุขลักษณะจำนวนเพียงพอ
ข้อ  9  หลังจากที่ข้อบัญญัตินี้มีผลบังคับใช้  ผู้ใดประสงค์จะเลี้ยงสัตว์ตามข้อ  8  ต้อง
ได้รับความยินยอมจากการประชุมประชาคมหมู่บ้าน  และได้รับอนุญาตจากเจ้าพนักงานท้องถิ่น
		การอนุญาตตามวรรคหนึ่ง  ต้องปรากฏข้อเท็จจริงว่าสถานที่เลี้ยงสัตว์นั้นเป็นบริเวณที่โปร่ง  อากาศถ่ายเทได้สะดวก  มีต้นไม้ให้ร่มเงาพอสมควร  ตั้งอยู่ห่างจากแหล่งชุมชน  ศาสนาสถาน  โบราณสถาน  สถาบันการศึกษา  โรงพยาบาล  หรือสถานที่ของราชการอื่น ๆ  ในระยะที่ไม่ส่งผลต่อสุขภาพ  และไม่ก่อเหตุรำคาญต่อชุมชน  โดยต้องมีระยะห่างจากสถานที่ดังกล่าวและแหล่งน้ำสาธารณะในระยะ  ดังต่อไปนี้

(1)  สำหรับสถานประกอบการเลี้ยงสัตว์น้อยกว่า  50  ตัว  ต้องมีระยะห่างใน
ระยะที่ไม่ก่อให้เกิดความรำคาญต่อชุมชนใกล้เคียง
(2)  สำหรับสถานประกอบการเลี้ยงสัตว์ตั้งแต่  50  -  500  ตัว  ต้องมี
ระยะห่างไม่น้อยกว่า  500  เมตร
(3) สำหรับสถานประกอบการเลี้ยงสัตว์ตั้งแต่  500  -  ๑,000  ตัว  ต้องมี
ระยะห่างไม่น้อยกว่า  1กิโลเมตร
(4) สำหรับสถานประกอบการเลี้ยงสัตว์ตั้งแต่  1,000  ตัวขึ้นไป  ต้องมี
ระยะห่างไม่น้อยกว่า  2  กิโลเมตร
		ผู้ขออนุญาตดังกล่าวให้ยื่นคำร้องต่อเจ้าพนักงานท้องถิ่นตามแบบและเงื่อนไขที่กำหนดพร้อมด้วยหลักฐานดังต่อไปนี้อย่างละ  1  ชุด
(1)  สำเนาบัตรประจำตัวประชาชน
(2) สำเนาทะเบียนบ้าน
(3) หนังสือแสดงความเป็นเจ้าของที่ดิน
(4) เอกสารหรือหลักฐานอื่นที่เจ้าพนักงานท้องถิ่นเห็นสมควรเรียกเพิ่มเติมเพื่อ
ประกอบการพิจารณา
		ข้อ  10  ในกรณีที่มีเหตุควรสงสัยว่าสัตว์เลี้ยงนั้นเป็นโรคอาจเป็นอันตรายแก่สุขภาพของบุคคลทั่วไปให้เจ้าของสัตว์แยก  กักกันสัตว์ไว้ต่างหาก  และแจ้งให้เจ้าพนักงานท้องถิ่นหรือเจ้าพนักงานสาธารณสุขทราบ  รวมถึงต้องแจ้งให้สัตวแพทย์ของหน่วยราชการทราบ  และต้องปฏิบัติตามคำแนะนำโดยเคร่งครัด
		ข้อ  11  ให้เจ้าพนักงานท้องถิ่นมีอำนาจกำหนดการเลี้ยงหรือปล่อยสัตว์  หรือห้ามเลี้ยงหรือปล่อยสัตว์เฉพาะเขตควบคุมการปล่อยสัตว์  เฉพาะในเขตท้องที่ใดท้องที่หนึ่ง  หรือเต็มพื้นที่องค์การบริหารส่วนตำบลควนพัง  
		ข้อ  12  เจ้าของสัตว์จะต้องควบคุมดูแลสัตว์และสถานที่เลี้ยงสัตว์ของตนมิให้ก่อเหตุรำคาญแก่ผู้อื่น
		ข้อ  13  หากเจ้าของสัตว์ปฏิบัติไม่ถูกต้องตามพระราชบัญญัติการสาธารณสุข  พ.ศ.  2535  กฎกระทรวงหรือประกาศที่ออกตามพระราชบัญญัติการสาธารณสุข  พ.ศ. 2535  หรือข้อบัญญัตินี้  หรือประกาศ  หรือคำสั่งของเจ้าพนักงานท้องถิ่นที่กำหนดไว้เกี่ยวกับการเลี้ยงสัตว์หรือปล่อยสัตว์  ให้เจ้าพนักงานท้องถิ่นมีอำนาจสั่งให้เจ้าของสัตว์แก้ไขหรือปรับปรุงให้ถูกต้องได้  หากเจ้าของสัตว์ไม่แก้ไขและถ้าการเลี้ยงสัตว์หรือปล่อยสัตว์นั้นจะก่อให้เกิดหรือมีเหตุอันควรสงสัยว่าจะเกิดอันตรายอย่างร้ายแรงต่อสุขภาพของประชาชน  เจ้าพนักงานท้องถิ่นจะสั่งให้ผู้นั้นหยุดเลี้ยงสัตว์ทันที่เป็นการชั่วคราว  จนกว่าจะเป็นที่พอใจแก่เจ้าพนักงานท้องถิ่นว่าปราศจากอันตรายแล้วก็ได้  คำสั่งของเจ้าพนักงานท้องถิ่นให้กำหนดระยะเวลาที่จะต้องปฏิบัติตามคำสั่งไว้ตามสมควร
		ข้อ  14  กรณีการเลี้ยงสัตว์ในสถานที่เอกชนหรือทางสาธารณะก่อให้เกิดเหตุเดือดร้อนรำคาญต่อผู้อื่น  ให้เจ้าพนักงานท้องถิ่นมีอำนาจออกคำสั่งเป็นหนังสือให้เจ้าของสัตว์หรือผู้ครอบครองสถานที่เลี้ยงสัตว์ระงับเหตุรำคาญภายในเวลาอันสมควร  และถ้าเห็นสมควรจะให้กระทำโดยวิธีใดเพื่อระงับ

เหตุรำคาญนั้น  หรือสมควรกำหนดวิธีการเพื่อป้องกันมิให้มีเหตุรำคาญเกิดขึ้นอีกในอนาคตให้ระบุไว้ในคำสั่งนั้น
		ข้อ  15  เพื่อปฏิบัติการให้เป็นไปตามพระราชบัญญัติการสาธารณสุข  พ.ศ.  2535  และข้อบัญญัตินี้  ให้เจ้าพนักงานท้องถิ่นและเจ้าพนักงานสาธารณสุขมีอำนาจ  ดังต่อไปนี้
(1)  มีหนังสือเรียกบุคคลใด ๆ  มาให้ถ้อยคำหรือแจ้งข้อเท็จจริง  หรือทำคำ
ชี้แจงเป็นหนังสือ  หรือให้ส่งเอกสารหลักฐานใดเพื่อตรวจสอบ  หรือเพื่อประกอบการพิจารณา
(2)  เข้าไปในอาคารหรือสถานที่ใด  ๆ  ในระหว่างพระอาทิตย์ขึ้นและพระ
อาทิตย์ตกหรือในเวลาทำการเพื่อตรวจสอบ  หรือควบคุมเพื่อให้เป็นไปตามข้อบัญญัตินี้หรือตามพระราชบัญญัติการสาธารณสุข  พ.ศ.  2535  ในการนี้ให้มีอำนาจสอบถามข้อเท็จจริงหรือเรียกหนังสือหรือหลักฐานที่เกี่ยวข้องกับเจ้าของหรือผู้ครอบครองสถานที่นั้น
(3)  แนะนำให้เจ้าของสัตว์ปฏิบัติให้ถูกต้องตามข้อบัญญัตินี้ หรือตาม
พระราชบัญญัติการสาธารณสุข  พ.ศ.  2535  
(4)  ยึดหรืออายัดสิ่งของใด ๆ ที่อาจก่อให้เกิดอันตรายต่อสุขภาพของประชาชน  
เพื่อประโยชน์ในการดำเนินคดีหรือเพื่อไปทำลายในกรณีจำเป็น
(5)  เก็บหรือนำสินค้าหรือสิ่งของใด  ๆ  ที่สงสัยว่าไม่ถูกสุขลักษณะ  หรืออาจ
ก่อให้เกิดเหตุรำคาญ  จากอาคารหรือสถานที่ใด  ๆ  เป็นปริมาณพอสมควร  เพื่อเป็นตัวอย่างในการตรวจสอบได้โดยไม่ต้องใช้ราคา 
		ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่น  เพื่อให้ปฏิบัติหน้าที่ตามวรรคหนึ่งในเขตอำนาจขององค์การบริหารส่วนตำบลควนพังในเรื่องใดเรื่องหนึ่งหรือทุกเรื่องก็ได้
		ข้อ  16  ผู้ใดฝ่าฝืนหรือไม่ปฏิบัติตามข้อบัญญัตินี้จะต้องได้รับโทษตามที่กำหนดในบทกำหนดโทษแห่งพระราชบัญญัติการสาธารณสุข  พ.ศ. 2535  
		ข้อ  17  ให้นายกองค์การบริหารส่วนตำบลควนพัง  เป็นผู้รักษาการให้เป็นไปตามข้อบัญญัตินี้  และให้มีอำนาจออกระเบียบ  ประกาศ  หรือคำสั่งเพื่อปฏิบัติการให้เป็นไปตามข้อบัญญัตินี้
ประกาศ  ณ  วันที่  7  เดือน กุมภาพันธ์  พ.ศ. 2562

นายนุกูล  ธานีรัตน์
นายกองค์การบริหารส่วนตำบลควนพัง

เห็นชอบ
	นายถิรนาท  เอสะนาชาตัง
นายอำเภอร่อนพิบูลย์









	แบบคำขอรับใบอนุญาต



เขียนที่....................................................
วันที่...............เดือน...................................พ.ศ. ...............
		ข้าพเจ้า............................................................อายุ.....................ปี   สัญชาติ......................
อยู่บ้านเลขที่.................หมู่ที่..............ตรอก/ซอย.........................................ถนน...........................................
แขวง/ตำบล................................เขต/อำเภอ..................................เทศบาล/อบต..........................................
จังหวัด.........................................................หมายเลขโทรศัพท์........................................................
		ขอยื่นคำขอรับใบอนุญาตประกอบกิจการ............................................................................
..................................................................................................................................................................................................................................................................................................................................................
ต่อ  (เจ้าพนักงานท้องถิ่น)............................................................พร้อมคำขอนี้  ข้าพเจ้าได้แนบหลักฐานและเอกสารมาด้วย  ดังนี้คือ
1) สำเนาบัตรประจำตัว...................................................(ประชาชน/ข้าราชการ/
พนักงานรัฐวิสาหกิจ)
2) สำเนาทะเบียนบ้าน
3) หลักฐานการอนุญาตตามกฎหมายที่เกี่ยวข้อง  คือ
3.1  .........................................................................................
			3.2  ………………………………………………………………………………
		4)  .........................................................................................................
		5)  .........................................................................................................


















(ต่อด้านหลังคำขอรับใบอนุญาต)


(ด้านหลังคำขอรับใบอนุญาต)

	แผนผังแสดงที่ตั้งสถานประกอบกิจการโดยสังเขป











		ข้าพเจ้าขอรับรองว่า  ข้อความในแบบคำขอใบอนุญาตนี้เป็นความจริงทุกประการ

(ลงชื่อ).......................................................ผู้ขอรับใบอนุญาต
(..................................................)

ความเห็นของเจ้าพนักงานสาธารณสุข
จากการตรวจสอบสถานประกอบการ
		(  )  เห็นสมควรอนุญาต  และควรกำหนดเงื่อนไขดังนี้........................................................
..................................................................................................................................................................................................................................................................................................................................................
		(  )  เห็นควรไม่อนุญาต  เพราะ...........................................................................................
.........................................................................................................................................................................

(ลงชื่อ).....................................................เจ้าพนักงานสาธารณสุข
                                                         (...................................................)
                                               ตำแหน่ง...................................................
                                               วันที่.............เดือน...............................พ.ศ. .................

	คำสั่งของเจ้าพนักงานท้องถิ่น
                   (  )  อนุญาตให้ประกอบกิจการได้
                   (  )  ไม่อนุญาตให้ประกอบกิจการ
                                                 (ลงชื่อ)...................................................เจ้าพนักงานท้องถิ่น
                                                        (.................................................)
                                              ตำแหน่ง..................................................
                                             วันที่.............เดือน.............................พ.ศ. .................

ใบอนุญาต
ประกอบกิจการ.................................................................
เล่มที่.................................เลขที่............................./...........................
1.  เจ้าพนักงานท้องถิ่นอนุญาตให้.....................................................................................
สัญชาติ.......................อยู่บ้านเลขที่...............................หมู่ที่..........................ตำบล.......................................
อำเภอ.................................จังหวัด.............................................โทรศัพท์.......................................................
ชื่อสถานประกอบการ..................................................................ประเภท......................................................
ตั้งอยู่เลขที่................หมู่ที่...................ตำบล..........................................อำเภอ..............................................จังหวัด..............................โทรศัพท์.......................................
ผู้รับใบอนุญาตต้องปฏิบัติตามหลักเกณฑ์  วิธีการ  และเงื่อนไขที่กำหนดในข้อบัญญัติองค์การบริหารส่วนตำบลควนพัง  เรื่อง  การควบคุมการเลี้ยงหรือปล่อยสัตว์  พ.ศ. 2561
1.  หากปรากฏในภายหลังว่าการประกอบกิจการที่ได้รับอนุญาตนี้เป็นการขัดต่อ
กฎหมายอื่นที่เกี่ยวข้อง  โดยมิอาจแก้ไขได้เจ้าพนักงานท้องถิ่นอาจพิจารณาเพิกถอนใบอนุญาตนี้ได้
1.  ผู้รับอนุญาตต้องปฏิบัติตามเงื่อนไขเฉพาะดังต่อไปนี้อีกด้วย  คือ
๔.๑).......................................................................................................................
๔.๒).......................................................................................................................
๔.๓).......................................................................................................................
		
		ใบอนุญาตฉบับนี้  ออกให้เมื่อวันที่..................เดือน...................................พ.ศ. ................
		ใบอนุญาตฉบับนี้  สิ้นอายุ  วันที่..................เดือน......................................พ.ศ. ................

    (ลงชื่อ)...................................................
             (..................................................)
 ตำแหน่ง..................................................
                      เจ้าพนักงานท้องถิ่น

คำเตือน  (๑)  ผู้รับใบอนุญาตต้องแสดงใบอนุญาตนี้ไว้โดยเปิดเผยและเห็นได้ง่าย  ณ  สถานที่ประกอบกิจการ ตลอดเวลาที่ประกอบกิจการ  
	   (๒)  หากประสงค์จะประกอบกิจการในปีต่อไปต้องยื่นคำขอต่อใบอนุญาตก่อนใบอนุญาตสิ้นอายุ





(ด้านหลัง)

รายการต่ออายุใบอนุญาต

	วัน/เดือน/ปี
ที่ออกใบอนุญาต
	วัน/เดือน/ปี
ที่สิ้นอายุใบอนุญาต
	ใบอนุญาต

	
	
	เล่มที่
	เลขที่
	ลงชื่อเจ้าพนักงานท้องถิ่น

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



























	แบบคำขอต่ออายุใบอนุญาต



เขียนที่..........................................................
วันที่...............เดือน.....................................พ.ศ. ..................
		ข้าพเจ้า...................................................................อายุ................ปี  สัญชาติ.....................
อยู่บ้านเลขที่.......................หมู่ที่............................ตรอก/ซอย.............................ถนน...................................
แขวง/ตำบล...................................เขต/อำเภอ.................................เทศบาล/อบต........................................
จังหวัด........................................................หมายเลขโทรศัพท์...........................................................
		ขอยื่นคำขอต่ออายุใบอนุญาตประกอบกิจการประเภท.......................................................
.........................................................................................................................................................................
ตามใบอนุญาตเล่มที่..................เลขที่................/...................  ออกเมื่อวันที่............เดือน.............................
พ.ศ. ..................  ต่อ  (เจ้าพนักงานท้องถิ่น)............................................................................
		พร้อมคำขอนี้  ข้าพเจ้าได้แนบหลักฐานและเอกสารมาด้วย  ดังนี้คือ
1) สำเนาบัตรประจำตัว..............................................................(ประชาชน/ข้าราชการ/
พนักงานรัฐวิสาหกิจ)
2) สำเนาทะเบียนบ้าน
3) หลักฐานการอนุญาตตามกฎหมายที่เกี่ยวข้อง  คือ
3.1. .........................................................................................
			3.2. ………………………………………………………………………………
		4)  .........................................................................................................

ข้าพเจ้าขอรับรองว่า  ข้อความในแบบคำขอต่ออายุใบอนุญาตนี้เป็นความจริงทุกประการ


(ลงชื่อ).......................................................ผู้ขอรับใบอนุญาต
                                                             (..................................................)

ประกาศองค์การบริหารส่วนตำบลควนพัง
เรื่อง  รับฟังความคิดเห็นร่างข้อบัญญัติองค์การบริหารส่วนตำบลควนพัง  
เรื่อง  การควบคุมการเลี้ยงหรือปล่อยสัตว์
----------------------------------
		ด้วยองค์การบริหารส่วนตำบลควนพัง  ได้จัดทำร่างข้อบัญญัติองค์การบริหารส่วนตำบลควนพัง  เรื่อง  การควบคุมการเลี้ยงหรือปล่อยสัตว์  ขึ้นใช้บังคับเป็นการทั่วไปในเขตพื้นที่ตำบลควนพัง  โดยมีเหตุผลเพื่อประโยชน์ในการรักษาสภาวะความเป็นอยู่ที่เหมาะสมของประชาชนและป้องกันอันตรายจากโรคที่เกิดจากสัตว์ นั้น
		เพื่อให้ได้ข้อมูลประกอบการพิจารณาร่างข้อบัญญัติองค์การบริหารส่วนตำบลควนพัง  เรื่อง  การควบคุมการเลี้ยงหรือปล่อยสัตว์  จึงขอเชิญชวนประชาชนผู้สนใจหรือผู้มีส่วนเกี่ยวข้องกับการเลี้ยงสัตว์  สามารถแสดงความคิดเห็นในร่างข้อบัญญัตินี้  ได้ที่สำนักงานองค์การบริหารส่วนตำบลควนพัง  ในวันและเวลาราชการ  หรือผ่านเว็ปไซต์WWW.khuanpang.go.th  ภายในวันที่ 20 เดือนพฤศจิกายน  พ.ศ.  2561     
		จึงประกาศให้ทราบโดยทั่วกัน
ประกาศ  ณ  วันที่          ตุลาคม  พ.ศ.  ๒๕๖1



                           (นายนุกูล  ธานีรัตน์)
                       นายกองค์การบริหารส่วนตำบลควนพัง

ที่  นศ  ๗๕๑๐๑/		                                   ที่ทำการองค์การบริหารส่วนตำบลควนพัง
						               อำเภอร่อนพิบูลย์นศ  ๘๐๑๓๐

					 มกราคม   ๒๕๖2

เรื่อง   	ขอความเห็นชอบ ร่างข้อบัญญัติองค์การบริหารส่วนตำบลควนพัง เรื่อง  การควบคุมการเลี้ยงหรือ
ปล่อยสัตว์พ.ศ..............
เรียน 	นายอำเภอร่อนพิบูลย์		
สิ่งที่ส่งมาด้วย	1. ร่างข้อบัญญัติองค์การบริหารส่วนตำบลควนพัง เรื่อง  การควบคุมการเลี้ยงหรือ
                         ปล่อยสัตว์พ.ศ..............    					จำนวน  3  ชุด
		2. สำเนารายงานการประชุมสภาองค์การบริหารส่วนตำบลควนพัง	จำนวน  1  ชุด
		ด้วยองค์การบริหารส่วนตำบลควนพังได้จัดทำร่างข้อบัญญัติองค์การบริหารส่วนตำบลควนพัง  เรื่อง  การควบคุมการเลี้ยงหรือปล่อยสัตว์พ.ศ.............ขึ้น  เพื่อใช้บังคับในเขตพื้นที่ตำบลควนพัง  และได้รับความเห็นชอบจากสภาองค์การบริหารส่วนตำบลควนพังแล้ว  เมื่อคราวประชุมสภาสมัยวิสามัญ สมัยที่  5  ครั้งที่  1 / 2561  วันที่  24  ธันวาคม 2561  นั้น
		ในการนี้  องค์การบริหารส่วนตำบลควนพังขอส่งร่างข้อบัญญัติองค์การบริหารส่วนตำบลควนพัง เรื่อง  การควบคุมการเลี้ยงหรือปล่อยสัตว์พ.ศ.............. มาเพื่อขอความเห็นชอบจากนายอำเภอร่อนพิบูลย์  จำนวน  3  ชุด โดยเก็บไว้ที่อำเภอร่อนพิบูลย์  จำนวน  1  ชุด  ไว้ที่องค์การบริหารส่วนตำบลควนพัง  จำนวน  1  ชุด  และส่งลงประกาศในราชกิจจานุเบกษา  จำนวน  1  ชุด (รายละเอียดปรากฏตามสิ่งที่ส่งมาด้วยแล้ว)
จึงเรียนมาเพื่อโปรดพิจารณา

                       ขอแสดงความนับถือ



                       (นายนุกูล  ธานีรัตน์)
                       นายกองค์การบริหารส่วนตำบลควนพัง


สำนักงานปลัด  อบต.ควนพัง  
โทร./โทรสาร.  ๐๗๕-๗๕๙๒๘๔
www.khuanpang.go.th

ที่  นศ  ๗๕๑๐๑/		                                   ที่ทำการองค์การบริหารส่วนตำบลควนพัง
						อำเภอร่อนพิบูลย์นศ  ๘๐๑๓๐

					 กุมภาพันธ์   ๒๕๖2

เรื่อง   	ขอความเห็นชอบร่างตราข้อบัญญัติองค์การบริหารส่วนตำบล
เรียน 	นายอำเภอร่อนพิบูลย์
อ้างถึง	หนังสืออำเภอร่อนพิบูลย์ ที่ นศ  0023.25/265  ลงวันที่  5  กุมภาพันธ์  2562		
สิ่งที่ส่งมาด้วย	1. สำเนาข้อบัญญัติองค์การบริหารส่วนตำบลควนพัง เรื่อง  การควบคุมการเลี้ยงหรือ
                         ปล่อยสัตว์พ.ศ. 2562					จำนวน  1  ชุด
		2. สำเนาประกาศองค์การบริหารส่วนตำบลควนพังเรื่อง ประกาศใช้ข้อบัญญัติองค์การ
		บริหารส่วนตำบลควนพัง เรื่อง  การควบคุมการเลี้ยงหรือปล่อยสัตว์พ.ศ. 2562
ลงวันที่  7  กุมภาพันธ์  2562			จำนวน  1 ฉบับ
		ตามหนังสือที่อ้างถึง  อำเภอร่อนพิบูลย์ได้เห็นชอบร่างข้อบัญญัติองค์การบริหารส่วนตำบลควนพัง เรื่อง  การควบคุมการเลี้ยงหรือปล่อยสัตว์พ.ศ..............  และให้นายกองค์การบริหารส่วนตำบลควนพังลงนามประกาศใช้เป็นข้อบัญญัติและส่งลงประกาศในราชกิจจานุเบกษาต่อไป  และเมื่อประกาศใช้เป็นข้อบัญญัติแล้ว  ให้จัดส่งสำเนาข้อบัญญัติ ฯ ให้อำเภอจำนวน  1  ชุด  นั้น
[bookmark: _GoBack]		บัดนี้  นายกองค์การบริหารส่วนตำบลควนพังได้ประกาศใช้เป็นข้อบัญญัติองค์การบริหารส่วนตำบลควนพัง เรื่อง  การควบคุมการเลี้ยงหรือปล่อยสัตว์พ.ศ. 2562 เรียบร้อยแล้ว  เมื่อวันที่  7  กุมภาพันธ์  2562  จึงขอสำเนาข้อบัญญัติองค์การบริหารส่วนตำบลควนพัง เรื่อง  การควบคุมการเลี้ยงหรือปล่อยสัตว์พ.ศ. 2562 และสำเนาประกาศองค์การบริหารส่วนตำบลควนพัง ฯ(รายละเอียดปรากฏตามสิ่งที่ส่งมาด้วย)			
จึงเรียนมาเพื่อโปรดทราบ

                       ขอแสดงความนับถือ



                       (นายนุกูล  ธานีรัตน์)
                       นายกองค์การบริหารส่วนตำบลควนพัง


สำนักงานปลัด  อบต.ควนพัง  
โทร./โทรสาร.  ๐๗๕-๗๕๙๒๘๔
www.khuanpang.go.th

